Companiile americane vin în ajutorul autorităților pentru imunizarea populației. UPS produce sute de kilograme de gheață pe oră.
Ford cumpără congelatoare, ca să poată stoca vaccinuri. Smithfield pune la dispoziţia guvernului SUA lanţul rece de care dispune. UPS produce 500 de kilograme de gheaţă carbonică pe oră.
Afacerile din state ale producătorilor de echipamente frigorifice merg foarte bine.Una dintre cele mai mari companii, So-Low, transmite că nu face faţă comenzilor de congelatoare cu capacitate de stocare la minus 80 de grade şi că a prelungit săptămâna de lucru la şase zile.Sunt cereri foarte mari şi pentru cele care coboară temperatura la minus 30 de grade, care pot fi folosite pentru vaccinul produs de Moderna. Ford şi-a cumpărat congelatoare, ca să poată avea vaccin pentru angajaţii care vor să se imunizeze. General Motors nu a mers până acolo, dar e gata să colaboreze cu guvernul.Şi Smithfield, una dintre cele mai mari companii de procesare a cărnii, a transmis că se pune la dispoziţia autorităţilor. La fel și UPS, liderul pieţei de curierat din State care produce deja 500 de kilograme de gheaţă carbonică pe oră.